CELEX: C2006/048/26
Language: fi
Date: 2006-02-25 00:00:00
Title: Asia C-422/05: Euroopan yhteisöjen komission  28.11.2005  Belgian kuningaskuntaa vastaan nostama kanne

25.2.2006   
            
            
               FI
            
            
               Euroopan unionin virallinen lehti
            
            
               C 48/13
            
         Euroopan yhteisöjen komission 28.11.2005 Belgian kuningaskuntaa vastaan nostama kanne
   (Asia C-422/05)
   (2006/C 48/26)
   Oikeudenkäyntikieli: ranska
   Euroopan yhteisöjen komissio on nostanut 28.11.2005 Euroopan yhteisöjen tuomioistuimessa kanteen Belgian kuningaskuntaa vastaan. Kantajan asiamiehinä ovat Frank Benyon ja Mikko Huttunen, ja prosessiosoite on Luxemburgissa.
   Kantaja vaatii, että yhteisöjen tuomioistuin:
   
               1)
            
            
               toteaa, että Belgian kuningaskunta ei ole noudattanut direktiivin 2002/30/EY (1) ja perustamissopimuksen 10 artiklan, luettuna yhdessä perustamissopimuksen 249 artiklan kolmannen kohdan kanssa, mukaisia velvoitteitaan, koska se on antanut 14.4.2002 kuninkaan asetuksen, jolla säännellään siviilikäytössä olevien aliäänisuihkukoneiden yölentoja;
            
         
               2)
            
            
               velvoittaa Belgian kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Asetuksen säännöksissä määritetään lentokonetyypit, joita ei voida käyttää Belgian lentokentillä klo 23–6 välisenä aikana. Koska kuninkaan asetuksessa käytetään perusteena ohivirtaussuhdetta, siinä käytetään eri lähestymistapaa kuin direktiivissä 2002/30/EY, joka perustuu tyyppihyväksyntämenettelyyn. Tämä vastaa asetuksen (EY) N:o 925/1999, joka on jo kumottu direktiivillä 2002/30/EY, lähestymistapa.
   Direktiivin 2002/30/EY 16 artiklan, joka on tullut voimaan 28.3.2002, mukaan jäsenvaltioiden on saatettava direktiivin noudattamisen edellyttämät lait, asetukset ja hallinnolliset määräykset voimaan viimeistään 28.9.2003. Belgian kuninkaan asetus on annettu ennen direktiivin täytäntöönpanon määräpäivää. Komissio huomauttaa, että yhteisöjen tuomioistuimen oikeuskäytännön mukaan EY:n perustamissopimuksen 10 ja 249 artiklan, luettuna yhdessä, ja itse direktiivin soveltamisesta seuraa, että jäsenvaltioiden on täytäntöönpanoajan kuluessa pidätyttävä kyseisen sellaisten säännösten antamisesta, jotka ovat omiaan vakavasti vaarantamaan direktiivissä säädetyn tavoitteen saavuttamisen. Sellaisen lähestymistavan vuoksi, joka koskee käyttörajoituksia, joilla pyritään uudelleen tyyppihyväksyttyjen siviilikäytössä olevien aliäänisuihkukoneiden poistamiseen käytöstä ja joka on täysin erilainen kuin direktiivin lähestymistapa, kuninkaan asetuksella vaarannetaan vakavasti direktiivillä säädetyn tavoitteen saavuttaminen.
   
      (1)  EYVL L 85, 28.3.2002, s. 40.